
DR 31.3.2016                                                                  75                   

 

 Jadual Kedua menjelaskan butiran berhubung pernyataan sebagai ganti kepada 
prospektor. 

Jadual Ketiga akta ini pula menerangkan prosiding lembaga pengarah termasuk 
tatacara pemilihan pengerusi, notis mesyuarat, kuorum dan perkara-perkara yang 
berkaitan. 

Jadual Keempat menyenaraikan badan-badan yang diluluskan yang anggota-
anggotanya layak dilantik sebagai setiausaha.  

Jadual Kelima memerihalkan kandungan laporan pengarah yang perlu disediakan 
oleh syarikat. 

Jadual Keenam menjelaskan kuasa-kuasa penerima atau penerima dan pengurus.  

Jadual Ketujuh menjelaskan kuasa dan kewajipan penama dalam memantau 
perkiraan sukarela korporat atau corporate voluntary arrangement sesuatu syarikat. 

Jadual Kelapan menjelaskan kelayakan dan tempoh moratorium bagi perkiraan 
sukarela korporat serta impak moratorium bagi perkiraan sukarela tersebut.  

Jadual Kesembilan menjelaskan kuasa-kuasa pengurus kehakiman sekiranya 
syarikat mendapat perintah pengurusan kehakiman.  

Jadual Kesepuluh memerihalkan perkara-perkara berkaitan jawatankuasa 
pemeriksaan dalam suatu penggulungan syarikat termasuk pelantikan dan prosiding 
jawatankuasa tersebut. 

Jadual Kesebelas menjelaskan kuasa penyelesai dalam perkara-perkara 
penggulungan sukarela. 

Jadual Kedua Belas pula menjelaskan kuasa penyelesai dalam perkara-perkara 
berkaitan penggulungan oleh mahkamah.  

Dan Jadual Ketiga Belas menyenaraikan aktiviti yang tidak dianggap sebagai 
menjalankan perniagaan bagi tujuan pendaftaran suatu syarikat asing.  

Terima kasih Tuan Yang di-Pertua, saya mencadangkan. 

Timbalan Yang di-Pertua [Datuk Haji Ismail bin Haji Mohamed Said]: Ya 45 
minit. Ada sesiapa yang menyokong? 

Timbalan Menteri di Jabatan Perdana Menteri [Dato’ Razali bin Ibrahim]: Saya 
mohon menyokong. 

Timbalan Yang di-Pertua [Datuk Haji Ismail bin Haji Mohamed Said]: Ahli-ahli 
Yang Berhormat, masalah di hadapan Majlis ialah rang undang-undang bernama suatu akta 
untuk mengadakan peruntukan bagi pendaftaran pentadbiran dan pembubaran syarikat dan 
perbadanan dan bagi perkara yang berkaitan dibacakan kali yang kedua sekarang dan 
terbuka untuk dibahas. Yang Berhormat Tanah Merah. 

 

4.43 ptg. 

Dato’ Ikmal Hisham bin Abdul Aziz [Tanah Merah]: Tuan Yang di-Pertua, saya 
ingin mengambil kesempatan di sini untuk menyokong rang undang-undang yang 
dibentangkan oleh Yang Berhormat Menteri sebentar tadi. Bagi saya ia dibentangkan tepat 
pada masanya kerana akta baru ini selaras dengan perkembangan kemajuan teknologi 
maklumat dan komunikasi yang akan memudahkan lagi pengurusan bagi sesebuah 
syarikat. 

Malah saya juga menyokong rang undang-undang ini yang akan membantu 
komuniti perniagaan khususnya industri kecil dan sederhana untuk lebih berdaya saing 
tanpa berkompromi dengan keperluan tadbir urus korporat yang teguh. Bagaimanapun 
dalam menyentuh segala keseluruhan rang undang-undang ini termasuklah tujuan akta 
baru ini diwujudkan, saya ingin menegaskan di Dewan yang mulia ini tiada apa yang lebih 
penting selain daripada memastikan kepentingan orang ramai khususnya pengguna 
dilindungi. 



Jadual Kedua menjelaskan butiran berhubung pernyataan sebagai ganti kepada prospektor. Jadual Ketiga akta ini pula menerangkan prosiding lembaga pengarah termasuk tatacara pemilihan pengerusi, notis mesyuarat, kuorum dan perkara-perkara yang berkaitan. Jadual Keempat menyenaraikan badan-badan yang diluluskan yang anggota- anggotanya layak dilantik sebagai setiausaha. Jadual Kelima memerihalkan kandungan laporan pengarah yang perlu disediakan oleh syarikat. Jadual Keenam menjelaskan kuasa-kuasa penerima atau penerima dan pengurus. Jadual Ketujuh menjelaskan kuasa dan kewajipan penama dalam memantau perkiraan sukarela korporat atau corporate voluntary arrangement sesuatu syarikat. Jadual Kelapan menjelaskan kelayakan dan tempoh moratorium bagi perkiraan sukarela korporat serta impak moratorium bagi perkiraan sukarela tersebut. Jadual Kesembilan menjelaskan kuasa-kuasa pengurus kehakiman sekiranya syarikat mendapat perintah pengurusan kehakiman. Jadual Kesepuluh memerihalkan perkara-perkara berkaitan jawatankuasa pemeriksaan dalam suatu penggulungan syarikat termasuk pelantikan dan prosiding jawatankuasa tersebut. Jadual Kesebelas menjelaskan kuasa penyelesai dalam perkara-perkara penggulungan sukarela. Jadual Kedua Belas pula menjelaskan kuasa penyelesai dalam perkara-perkara berkaitan penggulungan oleh mahkamah. Dan Jadual Ketiga Belas menyenaraikan aktiviti yang tidak dianggap sebagai menjalankan perniagaan bagi tujuan pendaftaran suatu syarikat asing. Terima kasih Tuan Yang di-Pertua, saya mencadangkan. Timbalan Yang di-Pertua [Datuk Haji Ismail bin Haji Mohamed Said]: Ya 45 minit. Ada sesiapa yang menyokong? Timbalan Menteri di Jabatan Perdana Menteri [Dato' Razali bin Ibrahim]: Saya mohon menyokong. Timbalan Yang di-Pertua [Datuk Haji Ismail bin Haji Mohamed Said]: Ahli-ahli Yang Berhormat, masalah di hadapan Majlis ialah rang undang-undang bernama suatu akta untuk mengadakan peruntukan bagi pendaftaran pentadbiran dan pembubaran syarikat dan perbadanan dan bagi perkara yang berkaitan dibacakan kali yang kedua sekarang dan terbuka untuk dibahas. Yang Berhormat Tanah Merah. 4.43 ptg. Dato' Ikmal Hisham bin Abdul Aziz [Tanah Merah]: Tuan Yang di-Pertua, saya ingin mengambil kesempatan di sini untuk menyokong rang undang-undang yang dibentangkan oleh Yang Berhormat Menteri sebentar tadi. Bagi saya ia dibentangkan tepat pada masanya kerana akta baru ini selaras dengan perkembangan kemajuan teknologi maklumat dan komunikasi yang akan memudahkan lagi pengurusan bagi sesebuah syarikat. Malah saya juga menyokong rang undang-undang ini yang akan membantu komuniti perniagaan khususnya industri kecil dan sederhana untuk lebih berdaya saing tanpa berkompromi dengan keperluan tadbir urus korporat yang teguh. Bagaimanapun dalam menyentuh segala keseluruhan rang undang-undang ini termasuklah tujuan akta baru ini diwujudkan, saya ingin menegaskan di Dewan yang mulia ini tiada apa yang lebih penting selain daripada memastikan kepentingan orang ramai khususnya pengguna dilindungi.